Sunday, September 21, 2008
Saturday, September 20, 2008
صارلي جم يوم ايي اكتب بوست
اكثر من بوست
سوي سيف و ارد احفظه ولا انزله
حاسه بشعور الي ماعندي رغبه في الكتابه
او ماعندي رغبه في اني انزل بوست
حاسه اني تعبانه
يمكن عشان اليومين الي فاتوا متعبتني الفلو
بس هالمرا قلت بكتب الي اكتبه و انزله بدون ما امسح ولا احفظ
قمت سويت لي مج حليب دافي
بالهيل و الزعفران و الشاي
و عليه شوي عسل يحليه
هاليومين عايشه حال حب مع سوره يوسف
الكل يحبها
بس انا من كثر حبي لها ابجي من ابدي لي انتهي
فيها عبره
فيها روعه بالقصص
فيها صبر
تحمل
غربه
فراق
ألم الفراق يذبح
ان تفارق انسان ميت
تتعبت عشانه يوم يومين
شهر شهرين
ولكن تعيش بفراق انسان حي
ولا تدري متى ممكن يرد
فهذا اقسى انواع الفراق و العذاب
كان ابو سيدنا يوسف عنده أمل في الله
عنده صبر
كان دائما يردد
صبرا جميل و الله المستعان
يارب صبرا جميل والله المستعان
كان يعلم ان سيدنا يوسف عايش
و كان عنده امل بالله
وكان يدري
ولكن ما كان يدري متى بشوفه
كان يبعد عنه اميال
و دياااار
كان بعيد
ولما اخوان سيدنا يوسف يلومون اباهم في ان شغل حياته في التفكير في
ابنه
كان يرد عليهم
اني اعلم من الله مالاتعلمون
فكان على ثقته بربه
رزقه ربه ورد بصره في ابنه
فمن شده حزنه و بكائه ابيضت عيناه من الحزن فهو كظيم
فردوا ابنائه يلومون ابوهم انه سيهلك من الحزن
ولكن رد الانبياء لنا فيه عبره
" قال انما اشكوا بثي و حزني الى الله و اعلم من الله مالاتعلمون "
حزن الفراق و لوعته من اشد انواع الحزن
لان ابن ادم مايدري ابد متى ربي يجمعه بمن فارقه
ربي لا تجعلني سبب في عذاب احد
ولا تجعلني سبب في تعاسه احد
ربي لا تفرقني
اللهم اجمعنا ولا تشتتنا
اللهم يا جامع الناس ليوم لا ريب فيه
اجمعناا ولا تفرقنا
اللهم اسألك باسمك السميع العليم المجيب
القادر المقتدر القوي
القريب المحيط
جامع الناس
ان تجمعنا ولا تفرقنا
و ترد غائبنا
و تشفي مرضانا
فان الفراق هلكنا
و شتت شملنا و ضعف قوتنا
فانت القادر و ليس بقادر سواك
اللهم قد بلغ مني الالم حتى احترق الفؤاد و القلب
وابيضت العين من الحزن
اسألك بقوتك و ضعفي
فانه لا يملك امري الا انت
لا اله الا انت سبحانك اني كنت من الظالمين
Monday, September 15, 2008
كل شي نعمه بس لو نفكر عدل
ترا انا لما اكتب بوست قاعد احاجي روحي بصوت عالي
هههههههههه فيعني عادي مو قاعده اعطي نصايح
ولكن احاجي انا
المهم مشااااااهد من عمرتي
او سفرتي
نبدي من المطااار
اييييييييييييه ترا انا وعليه كلا اشوقل و انوقل في الجناط
و كلاااااااااا اعابل في الكاري اون
المهم
يابخت الرياييل ترا شكلهم بالعمره نفس شكلهم في اي مكان
و رمضان ما يأثر فيهم
انااااااااا استحي مابي احد يشوفني وويهي اصفر
و عباتي تسحب و متعرجبه فيها و جنطه اششششقل و انقل فيها بدري الطياره
المهم ياربي
و انا نازله من الباص و بركب دري الطياره
بساعدني واحد
و يبتسم و يسلم
وانا عرفتووووووووو النظره الي افقص الحواجب
يعني منو انت !
و ماخليته يساعدني ودش ركب الطياره
الحين صااااااارتلي شغله !!
منوووووووو هذا ياربي منو هذاااااااا
ما احب
لازم اعرف
انا بلوتي لا احفظ اسماء و لا احفظ هذا وين
يعني الويه مار علي
بس وين يا فطيييييييييييييم وين
شغلي مخج
وكيل نيابه؟
نو نووووووووو ماكو وكيل نيابه سنع جذي
:pPp
مممممممم
محامي
لاااااااا طل
فطيييييييييييم بعد شوي بعد شوي قربتاااااااااي
اييييييييييييييييييييييييييييييييه ريل رفيجتي !!!!
ههههههههههههههههههههههه
واقعد اضحك بروحي بالطياره
زين الي عرفت قبل لا تطير الطياره
جان بس افكر هذا منو ههههههههه
*******
ما احب و انا اعتمر او وانا اصلي
اثنييييييين يسولفون بصوت عالي او وحده تدعي بصوت عالي
او ترتل القرآن بصوت عادي
تققققققققطع حبل افكاري و تدودهني
موديلي و انا ادعي و الي يميييي
اتلحن بالقرآن
و انا رافعه ايدي التفت عليها و اعطيها خززززززززة
بعدين استعوبت هاو فطييييييم اشعليج من الناس
كلش عاد موت الحين بيوصل الدعاء و انتي اتنزرين بخلق الله
ياربي دعااااااائي كان وايد زين بس خربته هذي و خلتني اخزها
خلصت
قمت رحت يبت لها ماااااااااي !!
يكووووووووووووووووووووون بكفر يعني !!
هههههههههههههههههه
********
هالمرا وايد وايد ناس ما عندها سالفه في الحرم
غير الموبايل
يعتمروووووووون و بالاحرام و موبايل
و الي خلاني استغرب اكثر
المصاااااااااروة ياربي
ما يدعوووووووووون
طريقتهم غريبه
طلبااااااااااااات
وعايزززززززززززززة
و عااااااااايزة
و وووووووووفق دي
و يسولفووووووووون
عبالي قاعدين يحاجون احد
اكتشف بعدين ان هذا دعااااااء
***********
ابيييييييه هذي سالفه تمووووووووووووت ضحك
انا هلكااااااااانه من الحر
و الزحمه
و طالعه من باب الملك فهد
ورااااي صبيان سعودين صغار
يعني ب 17 او 18 المهم
طالعييين توهم معتمرين
اهما وراااااااااي لازقين فيني
بس زحمه وين اروح
واحد يكلم رفيجه
كلامهم موتني ضحك
لانه زبييييييييييييييري ققققققققح
الاول : ولااااااااااااااك يموووووووووت بمووووووووووووت
يلاااااااااااااااااااااااااااااااااا
الثاني : اشفييييييييييييييييييييييييك بوزلييييييييييييييقه
الاول : تهوووووووووووووووووووووووووون ( قصده تهون البوزليقه عند الحاله الي اهو فيها )
الثاني : هاااااااااااااااا عييييييييل
الاول : حمااااااااااااااااااااااااااااااااااام
ماوعيت الا واحد دزني من جتفي و طااااااار دش دار التوحيد
ههههههههههههههههههههههه
موتني من الضحك
صصصصصصصصصصج يهال
مدري اهو اسلووووووووووب الصبياااان جذي
موتوووووووووني ضضضضحك
بس اشلون يمط الحجي
تهووووووووووووووووووووون
هههههههههههههههههههه
*********
في طريقي للعوده
دعيت ربي ان ما تكون هذي اخر عمره لي
ربي لا تجعلها الاخيره
ربي اجعلي للخير طريقا
و للشر قطوعا
هناك منظر شفته
لن انساه ابد
في انتظار التراويح
غفيت
سهيت
مدري للحظه او ثانيه
شفت شي
مدري رؤيا
او حلم
تعرفون شعور الي ثواني تنقطعون عن الدنيا
و تشوفون شي
تردون توعون
و تتمنووووووووون هالشي يتحقق
شفت هالشي
وقعدت ابجي
مو بس ليوم الرده
لأ
ولكن كل ما ذكرت الي شفته
دمعت عيني
ياااااااااااربي طلبتك لاتردني
حققلي حلمي
ياااااااااااارب
اصابت امرأه فرعون لما دعت وقالت
ربي ابني لي عندك بيت في الجنه
و اصاب
ذا النون في بطن الحوت و قال لا اله الا انت سبحانك اني كنت من الظالمين
و اصاب سيد الخلق عندما توكل عليك بالغار و قال لصاحبه لا تخف ان الله معنا
يارب يجميع دعاء الانبياء و الصالحين
و بجميع من استجبت لهم يا الله
تقبل مني
و اجب دعائي
ارجوك رجاء المذل يا عزيز
و ارجوك رجاء الفقير يا غني
اسألك من فضلك و انت ذو الفضل العظيم
يارب
تقبلنا قبول حسن
Saturday, September 13, 2008
Wednesday, September 10, 2008
بااااااااااااااااااااااك
تحقق مرااااااااااااااااااااادي
تححححححححححححححححقق
امنيتي كاااااااااااااااااانت عمره و انا صااااااااااااااايمه
مدري شقووووووولكم
اول مرا احس اني ماني عارفه شقووووووول
ابيه من الساعه 9 و انا بكتب البوست
كل ما كتبت سطرين بجيييييييييت بجي و سكرته
احساااااااااااس روعه
احساااااااس يخلي اي انسان يبي يطير
الف الحمدلله
ربي سبحانه كتبلي ارووووووووع عمره بحياتي
لان تحقق فيها كل الي ابيه
شي مو طبيعي
الف الحمدلله وصلت طيارتنا بدون تاخير
و كل شي كان سهل حدااا
دشينا الحرم
الساعه 6 تقريباااا
على طول رحناااااااا الصحن عشاااان نطوف
وانا حدي متحمسه لاني ابي عمره وانا صايمه
ياااااحلوهاااااااااااا من عمره
احلى لحظات بحياتي شفتهاااا و ماراح انساهااااااااااا طول عمري
ان اناااااااا في عز طوافي
و عز الصوووووت و عز التكبير و اصوات الناس
فجأه يأذن المأذن لصلاه المغرب
يكبر
الله اكبر الله اكبر
ارفع راسي للسمااااا احس رووووووووووحي طارت
احس شي خذاني من كل شي صغير بالدنيا
عمره
و طواف
و افطار
وصيام
اشوف السما
اشوف الغيم
كااااااااان ناصع البيااااض
كل شي كان ابيض
كل شي كان صافي
في عز حر الصيام
ماء زمزم بارد يروي عطش صايم
نعمه ما بعدها نعمه
اصوات الصلوات
و التكبيرات
الاف الناس
اذا مو اكثر من مليونين
وولكن كنت على يقين ان لي مكان هناك
في الحرم
وعند ربي
احس و انا اصلي
وانا ادعي
ان اكلم ربي سبحانه
احس باحساااااااااس ان الكل يرد علي
يسمعني
حتى الكعبه الشريفه
ما تصدقون اذا قلت لكم
ان اروع مقرء عندي هو سديس
و اروع ما يتلي سديس و يخليني
ابكي بكاء الطفل
لما يقرأ " الله نور السموات و الارض "
و انا اطوف كنت حريصه على اني اخلص طوافي قبل المغرب
ولكن يأذن المقيم لصلاه المغرب
اكبر معاه
و الا سديس ..
يقرا من سوره النور
"
اللَّهُ نُورُ السَّمَاوَاتِ وَالْأَرْضِ مَثَلُ نُورِهِ كَمِشْكَاةٍ فِيهَا مِصْبَاحٌ
الْمِصْبَاحُ فِي زُجَاجَةٍ
الزُّجَاجَةُ كَأَنَّهَا كَوْكَبٌ دُرِّيٌّ
يُوقَدُ مِن شَجَرَةٍ مُّبَارَكَةٍ زَيْتُونِةٍ
لَّا شَرْقِيَّةٍ وَلَا غَرْبِيَّةٍ
يَكَادُ زَيْتُهَا يُضِيءُ وَلَوْ لَمْ تَمْسَسْهُ نَارٌ
نُّورٌ عَلَى نُورٍ يَهْدِي اللَّهُ لِنُورِهِ مَن يَشَاء
وَيَضْرِبُ اللَّهُ الْأَمْثَالَ لِلنَّاسِ وَاللَّهُ بِكُلِّ شَيْءٍ عَلِيمٌ
فِي بُيُوتٍ أَذِنَ اللَّهُ أَن تُرْفَعَ وَيُذْكَرَ فِيهَا اسْمُهُ
يُسَبِّحُ لَهُ فِيهَا بِالْغُدُوِّ وَالْآصَالِ
رِجَالٌ لَّا تُلْهِيهِمْ تِجَارَةٌ وَلَا بَيْعٌ عَن ذِكْرِ اللَّهِ
وَإِقَامِ الصَّلَاةِ وَإِيتَاء الزَّكَاةِ يَخَافُونَ يَوْمًا تَتَقَلَّبُ فِيهِ الْقُلُوبُ وَالْأَبْصَارُ
لِيَجْزِيَهُمُ اللَّهُ أَحْسَنَ مَا عَمِلُوا وَيَزِيدَهُم مِّن فَضْلِهِ وَاللَّهُ يَرْزُقُ مَن يَشَاء بِغَيْرِ حِسَابٍ
"
هذي الايه كانت بالنسبه لي مثل الماي البااارد الي غسل كل تعبي و همي
غسل كل الي في قلبي
كان احسااااس يقولي ان الله الي سهلج العمره
وسهلج الوصول
وعطاج الي تمنيتيه و هو عمره وانتي صايمه و المقرء الي تحبينه و احب آيه لقلبج
ماراح يخيب ظنج
ولا راح يردج خسرانه
كانت شغلات بسيطه اكلم نفسي و اونسهاااااا فيها
احلى انس عندما يستأنس ابن ادم الفقير
بملك الملوك الغني عنه ..
الانسان عزيز بطبعه
ولكن اروع احساس للعبد
عندما يسجد
مذل
ناكس رأسه امام الكعبه
يقر بذمبه
و يدعووووو ربه
مسكينك بدارك
عبيدك بفنائك
فقيرك ببيتك
يرجوا رحمتك و يخشى عذابك
يقوم الانسان بعدها و هوو لابس لباس العزة
لان يدري
ان المعز هو الله
و الغني هو الله
و الوكيل هو الله
ترا انا ماني قادره اكمل
اقولكم باجي السوالف بعدين
بس احسااااااااااااااااااااااااس روعه احسه
الحين
مانسيييييييييييييت احد فيكم بدعاااااء ابد
ام سليمااااااااان اذا نسيتيني تراا انا ما نسيييتج
وووووالله يا ام سليماااااااااااااااااااان بكل وقت و مكان بالكعبه ادعيلج
ماوقف لساني عن الدعاء لج ابد
بشري بكل خير ياام سليماااااااان بشراي بالخير
سبحان الي حط دعائي لج بقلبي وين ما ارووووووح
**
اولا ساعتين اكتب بوست!!
Sunday, September 07, 2008
Saturday, September 06, 2008
بعد جم بوست راح يكون بلوقي بس انفايت
فالي يبي اضيفه يدزلي ايميل بالايميل الي يبي الاضافه عليه
هااااااا بشروا عسااااا سويتااو الشاااااي
اليوم راح اعطيكم منيو كامل
شوربه المشروم
سلطه الفلافل
فخذ لحم و عيش بالزعفران
و الروب
و ترافيل الفاكهه
**************
بس راح ابدا اول شي في المين كورس
فخذ لحم
تاخذون فخذ لحم عربي
يغسل و تحطونه في ماعون بايركس
او ستان ستيل
لان مو زين يتبل في تيفال
تقزون الفخذ من كل صوب
و يتبل
فصوص ثوم
2 ملعقه ماسترد
4 ملاعق خل
ملح
فلفل اسود
فلفل ابيض
قالب زبده
ليمون
ملعقه روز ماري
نص ملعقه ثايم
بصله مبشوره مع عصيرها
و تتبل من 12 ساعه الى اكثر
وبعدين تدخل الفرن مع التتبيله و تحطين وياها
بطاط صغار مع قشوره
كوسه
جزر
يكون الفرن على حراره 180 درجه
و مغطى اللحم
بس اخر عشر دقايق ينشال القصدير منه
و على جمب عيش مشخول بالزعفران
و يكون الزعفران منقوع بماي ورد و شويه هيل
و طريقه الروب
بالمقلى تضيفون شوي سمنه
مع ورق غار
و فلفل اسود حب
و فلفل احمر علوب مجفف
و رشه كركم
تحمسونهم دقيقتين و تضيفونهم فوق صحن الروب
و بالهنا و العافيه
في المرا اليايه انشاء الله
اكمل الباجي
Thursday, September 04, 2008
Tuesday, September 02, 2008
ايـــــــــــــــــــــــــــــــــــــــــــــــــــــــــه
خلص الشهر الفضيل
هذي الكلمه يقولها الوالد طول الله عمره على الفطور من اول يوم رمضان
ارد عليه : واااي يباااااا حرام عليك لا تخرعنا تونااا مامدانا اول يوم ..
*******
سبحان الله انا حاطه في بالي ان هالشهر بكون صعب علينا خصوصا اليوم الاول لان حر
بس الف الحمدلله وايد طبيعي و خفيف ...
دواماتكم الساعه جم ؟ انا من 9 الا ربع لي 12 و نص
ههههههه وناسه ماكو جلسات اصلا
المهم اول يوم رمضان جدا جدا خفيف
الف الحمدالله
ياربي رمضان له نكهه غير
احب البينتو و ما ارضى احد يعيب علي يقولي قولي فيمتو
احب الاكل الكويتي القح اوكيه اسوي خرابيط
بس احب و اقدس المجابيس
و احب التشريب
و كل شي كويتي احبه
وفي رمضان احب الاشياء الي تنزرط
تعرفون شنو يعني تنزرط
مدري اشلون اشرحها
اي يعني الاشياء اللينه الي بسرعه تنبلع
تشريب
شوربه
*****
شنو قصه دوري كوت بوسته و دوري الكره و دوري البلاي الستيشن ؟؟
هذي الاشياء ليش يلهون الشباب فيها برمضان؟؟
****
لازم تتذكرون شغله ان الله سبحانه و تعالى قال ايكم احسن عملا
مو ايكم اكثر عملا
قاعد اشوف سباق رالي عجيب و تنافس على ختم القران
هذا الشي لو الواحد قرا بتعمن
شنو الحكمه من ختم القران ؟؟
ان احنا انتبدر الكلام
ان احنا نخشع
ان احنا نوقف في عند كل ايه تنطبق علينا و نفكر
لما نقرا عن اهل النار نستعيذ من النار
لما نقرا عن الجنه نسأل الله الجنه لنا و لاموات المسلمين
*****
لا تحقر اي عمل صغير
الابتسامه صدقه
مساعده الزوجه فيها اجر
تقبيل يد الام قبل الفطور
احترام زملاء العمل فيها اجر
الصبر على الحر
مساعده الخدم ... و تذكرو لا نخلي خدمنا يكرهون هذا الشهر منا
بالعكس ...
خلوهم يحبونه و خلونا انتقرب منهم بمساعدتهم اكثر
*******
الاطفال و رمضان
اليهال من اهم صغار علموهم على الصيام
بس فهموهم مو عشان الربع بالمدرسه يصومون لأ
ولكن لانهم مسلمين
ولانها فريضه
وخلوهم يحبون رمضان بهديه تقدمونها لهم
انا من واقع خبرتي البسيطه في تعليم اخواني الاصغر مني الصيام
كانت طريقه بسيطه بس سهله و لي الحين يذكرونها لي ..
شوفوا مو تقولون لي جرام الجذب
بس هذولا يهال و بعلمهم كنت
ما انسى اول يوم صام فيه اخوي الي اصغر مني ..
كان حزتها في اولى ابتدائي
ياني من الصبح قعدني
فطووما فطومااااا يوعان بس انا صايم
انا : الكورن فليكس ما يفطر روح اكل
مسكين طااااااااار راح ياكل
رد علي قالي فطوماااااااا فطوما بروووووووووح الحمام يصير ؟
قلت الحمااااااام ما يفطر رووح عادي
رد علي قالي البينتو يفطر ؟؟
قلت له طبعاااااااااا يفطر البينتوو
بس اشرب ماي الماي ما يفطر
ههههههههههههه
مسكين
وشوي شوي تعلم الصياااام
متى بلشتوا تصوموووون ؟؟
انا مجرمه صمت كبيره
اشكبري اصووووم بالمدرسه و ارد البيت افطر يسوولي بيض طماااط
ههههههههههههه